Els veïns de Ciutat Vella podran sol·licitar una targeta per a estacionar els seus vehicles
11 de setembre 2018

![](/media/wfijkiyb/41_img_9419_c.jpg)  
  

La delegació de Policia Local de l'Ajuntament de Sagunt posa a la disposició dels ciutadans i ciutadanes de Ciutat Vella una targeta que els permeta identificar el seu vehicle per al seu aparcament de manera autoritzada. Les persones interessades a sol·licitar la targeta han de fer-ho a través del SAIC, on emplenaran una instància amb les seues dades i en un termini aproximat de quinze dies podran arreplegar la targeta en la reguarda de Sagunt. És important tenir en compte que, per a poder arreplegar la targeta, els veïns i veïnes que la sol·liciten hauran de presentar el resguard d'haver lliurat la instància prèviament.  

![](/media/11aot0n3/41_img_9420_c.jpg)  
  

El regidor de Policia Local, Enric Ariño, ha aclarit que “**podran sol·licitar la targeta tots aquells veïns i veïnes de Ciutat Vella que actualment tenen la targeta magnètica, és a dir que ja tenen un accés a la zona restringida, perquè posen la targeta en el seu cotxe i així la policia quan passe puga saber qui està autoritzat o no per a deixar el seu cotxe estacionat. Repartirem la targeta als ciutadans i ciutadanes que ho sol·liciten perquè, per viure allí, tenen dret a fer-lo, de manera que notifiquen quins són els seus cotxes, per açò que hagen d'emplenar ells mateixos la instància per a fer-nos saber el nombre de cotxes que hi ha per cada habitatge o veí. Una vegada lliurat el document, la policia generarà la targeta automàticament en un termini de quinze dies aproximat, encara que potser tarde una mica al principi perquè hi haurà més demanda. En principi esta targeta solament està pensada per a aquells ciutadans i ciutadanes que són residents de Ciutat Vella, després ja veurem casos més particulars."**

  

​

*   [](http://www.facebook.com/sharer.php?u=https://aytosagunto.es/va/actualitat/els-veïns-de-ciutat-vella-podran-sol-licitar-una-targeta-per-a-estacionar-els-seus-vehicles/ "Facebook")
*   [](http://twitter.com/share?url=https://aytosagunto.es/va/actualitat/els-veïns-de-ciutat-vella-podran-sol-licitar-una-targeta-per-a-estacionar-els-seus-vehicles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-veïns-de-ciutat-vella-podran-sol-licitar-una-targeta-per-a-estacionar-els-seus-vehicles/ "Linked In")
*   [](mailto:?body=https://aytosagunto.es/va/actualitat/els-veïns-de-ciutat-vella-podran-sol-licitar-una-targeta-per-a-estacionar-els-seus-vehicles/)